STA บวก 3% รับราคายางเริ่มฟื้น-ธุรกิจถุงมือกำไรโต “บล.กรุงศรี” เคาะเป้า 22 บ.
STA บวก 3% รับราคายางเริ่มฟื้น-ธุรกิจถุงมือกำไรโต "บล.กรุงศรี" เคาะเป้า 22 บ. ล่าสุด ณ เวลา 11.13 น. อยู่ที่ระดับ 17.20 บาท ปรับตัวขึ้น 0.50 บาท หรือ 2.99% สูงสุดที่ระดับ 17.30 บาท ต่ำสุดที่ระดับ 16.80 บาท ด้วยมูลค่าซื้อขาย 135.45 ล้านบาท
13 ธ.ค. 2561

ผู้สื่อข่าวรายงานว่า ราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 11.13 น. อยู่ที่ระดับ 17.20 บาท ปรับตัวขึ้น 0.50 บาท หรือ 2.99% สูงสุดที่ระดับ 17.30 บาท ต่ำสุดที่ระดับ 16.80 บาท ด้วยมูลค่าซื้อขาย 135.45 ล้านบาท

ด้าน บล.กรุงศรี ระบุในบทวิเคราะห์ฯแนะ “ซื้อ” หุ้น STA ให้ราคาเป้าหมาย 22 บาท เก็งกำไรราคายางเริ่มฟื้นตัวเป็นบวกต่อธุรกิจยางธรรมชาติ ส่วนธุรกิจถุงมือยางยังทำกำไรได้ดีส่งผลให้ผลกำไรรวมยังเติบโตต่อ
ด้านสัญญาณทางเทคนิคของ STA กราฟเป็นทิศทางขาขึ้น และราคายืนเกาะเส้น EMA 10 วันได้ต่อเนื่อง ประกอบกับเครื่องมือ RSI + MACD ชี้ขึ้นสนับสนุนทิศทางเชิงบวกจึงมีโอกาสปรับตัวขึ้นได้ พร้อมให้แนวรับ 16.50 บาท ส่วนแนวต้าน  17.20-17.50 บาท และมี Cut loss อยู่ที่ 16.20 บาท